cyanic-selkie/wikianc huggingface dataset:
ג'וס סטון
ג'וסלין איב סטוקר (באנגלית: Jocelyn Eve Stoker הידועה יותר בשם הבמה שלה ג'וס סטון; נולדה ב-11 באפריל 1987) היא זמרת-יוצרת מסוגת מוזיקת נשמה ובלוז ושחקנית בריטית. ידועה רבות בסגנונה להופיע ברגליים יחפות על הבמה ובראיונות.
שנותיה המוקדמות
סטון היא השלישית מבין ארבעה אחים ואחיות. אביה ניהל עסק לייצוא וייבוא של פירות ואמה הייתה המנהלת האישית שלה עד 2004. סטון הושפעה מאוד מהמוזיקה של זמרות כמו דאסטי ספרינגפילד ואריתה פרנקלין.
בשנת 2001 כשהייתה בת 13, השתתפה סטון בתחרות כישרונות בריטית וביצעה כמה מהשירים של זמרות כמו דונה סאמר וויטני יוסטון. במהלך התחרות פגשה סטון את סטיב גרינברג שהתלהב מכישרונה והטיס אותה לניו יורק שם היא עברה אודישן שלאחריו החתים אותה גרינברג בחברה שלו.
סטון היא צמחונית מלידה, ובנוסף השתתפה במספר קמפיינים של הארגון 'אנשים למען יחס מוסרי לבעלי חיים'.
קריירה
סטון נסעה למיאמי ופילדלפיה כדי לעבוד על אלבום הבכורה שיצא ב-16 בספטמבר 2003 תחת השם "The Soul Sessions" בחברת התקליטים האמריקאית EMI. האלבום זכה לפלטינה משולשת בממלכה המאוחדת, פלטינה בשבע מדינות ומעמד של אלבום זהב ב-9 מדינות. האלבום הגיע למקום החמישי במצעד הבריטי ונכנס למצעד הבילבורד האמריקאי. הסינגל הראשון היה קאבר לשיר "Fell in Love with a Boy" של הווייט סטרייפס. השיר יצא ב-26 בינואר 2004. הסינגל השני מהאלבום היה "Super Duper Love" שיצא ב-10 במאי 2004.
לאחר הצלחת אלבום הבכורה שלה הקליטה סטון חומרים חדשים והוציאה את אלבומה השני שנקרא "Mind Body & Soul" ב-15 בספטמבר 2004. יומיים לפני יציאת האלבום יצא הסינגל הראשון ממנו שהיה "You Had Me". הסינגל השני מהאלבום יצא ב-29 בנובמבר ונקרא "Right to Be Wrong". ב-14 במרץ 2005 יצא הסינגל השלישי שהיה "Spoiled". הסינגל הרביעי והאחרון מהאלבום היה "Don't Cha Wanna Ride" שיצא ב-4 ביולי.
בשנת 2006 החלה סטון לעבוד על אלבומה השלישי. במאי 2006 יצא שיתוף פעולה של סטון עם שון פול בשיר של הזמר קרלוס סנטנה בשם "Cry Baby Cry". אלבום הסטודיו השלישי של סטון יצא ב-9 במרץ 2007 ונקרא "Introducing Joss Stone". סינגל הבכורה מהאלבום היה "Tell Me 'bout It" ואחריו יצא "Tell Me What We're Gonna Do Now" ב-11 ביוני. ב-18 בספטמבר יצא השיר "L-O-V-E". הסינגל הרביעי והאחרון מהאלבום היה "Baby Baby Baby" שיצא ב-23 בדצמבר.
אלבומה הרביעי של סטון יצא ב-20 באוקטובר 2009 ונקרא "Colour Me Free!". ב-8 בנובמבר יצא הסינגל היחיד ממנו שהיה "Free Me".
ב-24 ביוני 2011 יצא הסינגל "Somehow " שהיה הראשון מאלבומה החמישי של סטון. האלבום עצמו יצא ב-21 ביולי ונקרא "LP1". ב-27 בספטמבר יצא הסינגל השני מהאלבום שהיה "Karma". ב-23 בספטמבר 2011 הוציאה סטון אלבום המכיל 13 רצועות של כל להיטיה משנים קודמות ונקרא "The Best of Joss Stone 2003–2009".
ב-15 ביוני 2012 יצא הסינגל הראשון "While You're Out Looking for Sugar". ב-5 ביולי יצא הסינגל השני שנקרא "The High Road". אלבומה השישי של סטון יצא ב-16 ביולי 2012 ונקרא "The Soul Sessions Vol. 2", הוא מהווה אלבום המשך לאלבום הבכורה של סטון משנת 2003. ב-24 בפברואר 2013 יצא הסינגל השלישי מהאלבום, "Teardrops".
זואי טאפר
זואי טאפר (באנגלית: Zoe Tapper; נולדה ב-26 באוקטובר 1981) היא שחקנית אנגלייה. היא זכתה להכרה כששיחקה בתפקיד נל גווין בסרטו זוכה הפרסים של ריצ'רד אייר "המין היפה" מ-2004. היא ידועה גם מהופעתה בסדרה "ניצולים" בתפקיד אניה רזנסקי ובסדרה "שדים" בתפקיד מינה הרקר.
ביוגרפיה
טאפר נולדה בברומלי שבדרום-מזרח לונדון. היא למדה בבית הספר למשחק "אקדמי דרמה סקול", וב-"Central School of Speech and Drama". ב-2003 סיימה את לימודי התואר וקיבלה תפקיד ראשון בסרט קולנוע.
בתיאטרון שיחקה טאפר במחזה "כתובת על קברו של ג'ורג' דילון" בווסט אנד ובמחזה "אותלו" בתיאטרון שייקספיר גלוב.
אחרי שהופיעה בסרט הקולנוע "המין היפה" היא שיחקה בתפקיד גוונדולין בסרט "Mrs. Palfrey at the Claremont" (מ-2005) לצדה של ג'ואן פלורייט, והופיעה בתפקיד דיאנה שו בסרט "These Foolish Things" לצדה של אנג'ליקה יוסטון.
בטלוויזיה שיחקה טאפר בתפקיד מרי קולינס בסרט "A Harlot's Progress" בערוץ 4, בתפקיד ג'יין בסרטו של אוליבר פארקר "The Private Life of Samuel Pepys", בתפקיד ג'ימה בעונה הראשונה של סדרת הדרמה "הקס" בערוץ Sky 1, ובתפקיד ג'ני מייפל במיני-סדרה של ה-BBC. היא גילמה את הרמיה בעיבוד למחזה "חלום ליל קיץ" במסגרת הסדרה "ShakespeaRe-Told", עיבודים מודרניים של ה-BBC משנת 2005 למחזותיו של שייקספיר.
ב-2008 גילמה טאפר את דמותה של שילה סטיפל במחזה הטלוויזיוני "The Curse of Steptoe" של ה-BBC. היא שיחקה בתפקיד אניה רזנסקי בהפקה המחודשת של הסדרה "ניצולים" לצדם של מקס ביסלי, פטרסון ג'וזף, וג'ולי גרהאם. היא הופיעה בתפקיד סלינה דאווס בעיבוד של רשת ITV לרומן "Affinity" מאת שרה וולטרס, לצדה של אנה מאדלי בתפקיד מרגרט פריור. הצגת הבכורה של הסרט הייתה בפסטיבל הסרטים הלהט"בי של מיאמי, ובבריטניה שודר לראשונה בדצמבר 2008 ב-ITV.
ב-2009 הופיעה טאפר בסדרת הדרמה-פנטסיה של ITV בשם "Demons" בתפקיד מינה הרקר. היא שיחקה בתפקיד אפי גריי בדרמה התקופתית "רומנטיקנים נואשים" של ערוץ BBC Two. ב-2010 גילמה את האנה בפיילוט הטלוויזיוני "Reunited".
ב-2013 כיכבה בסדרת הדרמה "מר סלפרידג'" בתפקיד אלן לאב.
בשנת 2017 החלה לשחק במיני-סדרת הדרמה "שקרן, שקרנית" ברשת הטלוויזיה הבריטית ITV.
חיים אישיים
לטאפר יש אח אחד. היא נשואה לשחקן אוליבר דימסדייל ולהם בת אחת בשם אבה דימסדייל.
דוקסוגרפיה
דוֹקְסוגרפיה היא כתיבה על אודות תורותיהם של פילוסופים מהדורות שקדמו לכותב, בעיקר בהקשר של פילוסופיה יוונית.
לפי דילס, ראשון הדוקסוגרפים היה תאופרסטוס, תלמידו של אריסטו, שכתב ספר עם סקירה של דעות של פילוסופים מהדורות הקודמים לפי העניינים ולא לפי סדר כרונולוגי, אם כי לפי חיבורי פילוסופים שאחרי דילס, גם לכתבי אריסטו עצמו היו מאפיינים של דוקסוגרפיה. חיבורים דוקסוגרפיים בולטים מהעת העתיקה הם "דעות הפילוסופים" (Placita philosophorum) המיוחס לפלוטרכוס, ו"אקלוגות פיזיות" (Eclogae physicae) מאת סטובאוס (Stobaeus), ששניהם כנראה מושפעים מחיבורי הדוקסוגרף היווני אאטיוס. כמו כן, חיבורים דוקסוגרפיים חשובים נכתבו על ידי דיוקלס ממאגנסיה ודיוגנס לארטיוס.
גם לכתבי אבות הכנסייה בנצרות היו מאפיינים של דוקסוגרפיה.
חלק מהספרות הדוקסוגרפית תורגמה לשפה הערבית והייתה לה השפעה על הפילוסופיה המוסלמית והיהודית בארצות ערב בימי הביניים. ספר "דעות הפילוסופים" מוכר בימינו רק בגרסתו הערבית.
במקרים רבים, חיבורים דוקסוגרפיים הם המקור היחיד שמוכר למדע המודרני על חייהם ועל תורותיהם של פילוסופים יווניים עתיקים, שכתביהם לא נשתמרו בשום צורה אחרת. חלק מהדוקסוגרפים הציגו טיעונים של פילוסופים עתיקים באופן שיטתי ומקיף ואחרים עשו זאת באופן בררני כך שהם ייתנו חיזוק לתורות שלהם.
The Once and Future Liberal: After Identity Politics
The Once and Future Liberal: After Identity Politics הוא ספר מאת הפרופסור למדעי הרוח פרופסור מַרְק לִילָה (באנגלית: Mark Lilla), העוסק בפוליטיקה של זהויות.
הספר יצא לאור באנגלית בשנת 2017, בהוצאת הרפר קולינס (Harper Collins).
הספר
הספר נכתב כ"חשבון נפש" של המחבר, המשתייך לחוגי השמאל בארצות הברית, בעקבות ניצחונו של דונלד טראמפ בבחירות לנשיאות ארצות הברית.
בספר, פרופסור מַרְק לִילָה מנסה להסביר את השינויים שעברה החברה האמריקאית שגרמו לכישלון הדמוקרטיים בבחירות. לִילָה מנסה להסביר זאת בשינויי התפיסה שעבר המחנה הליברלי, ואשר הרחיקו ממנו קהלים רבים בארצות הברית. כחלק מכך, לִילָה מנסה להסביר את ההבדלים בין הדוקטרינה של נשיא ארצות הברית פרנקלין דלאנו רוזוולט שבין הדוקטרינה של הנשיא רונלד רייגן ומנסה להביר, מנקודת מבט של 'דמוקרט', את הצלחת הממשל הרפובליקני של רונלד רייגן.
לִילָה גם מתאר הבדלים בין תעמולת הבחירות של הרפובליקנים לתעמולת הבחירות של הדמוקרטיים, מסביר איך כל גישה משתקפת בטקטיקה שננקטה בתעמולת הבחירות ומראה מדוע צורת תעמולת הבחירות של הרפובליקנים הייתה אפקטיבית יותר.
בהתייחסות ספציפית לגופים המזוהים עם השמאל האמריקאי, לִילָה רואה בחיוב את פעילות "התנועה לזכויות האזרח", ומאידך מותח ביקורת על גורמים פרוגרסיבים בשמאל שפועלים נגד מנהיגים דמוקרטים מתונים.
פרופסור Arlie Russell Hochschild פרסמה בוושינגטון פוסט ביקורת על הספר, בה עמדה על חשיבותו: ולצד זאת מסייגת Hochschild כי הספר מיועד רק לפלח מסוים מהליברלים: (ההדגשה אינה במקור)
ז'ורק
ז'ורק (בהונגרית: Zsurk) הוא כפר במחוז סבולץ'-סטמאר-ברג שבצפון מזרח הונגריה.
היסטוריה
הכפר ואזורו מיושבים לסירוגין מאז המאה ה-11.
בכפר יש כנסייה מאז סביבות שנת 1700. הכנסייה הנוכחית נבנתה בשנת 1891 והיא נבנתה בצורתה וגודלה כהעתק של הכנסייה הישנה. היא שופצה שוב בשנת 1924 ולאחר מכן בשנת 1997.
כמו יישובים רבים באירופה, גם אוכלוסיית ז'ורק קטנה עם השנים. כך, בשנת 1990 היו בכפר 795 תושבים ובשנת 2020 רק 703 תושבים.
יהודי ז'ורק
יהודים חיו בז'ורק במאה ה-18 ובמאה ה-19. החל משנת 1867 הייתה הקהילה כפופה לקהילת מאנדוק, בשנת 1944 נרצחו יהודים רבים מהכפר בשואת יהודי הונגריה
דודג' פניקס
דודג' פניקס (באנגלית: Dodge Phoenix) היא מכונית סלון מתוצרת יצרנית הרכב האוסטרלית קרייזלר אוסטרליה, חברת בת של קונצרן הרכב האמריקאי קרייזלר, אשר יוצרה בין השנים 1960–1972.
הנחמה היחידה
"הנחמה היחידה" הוא סינגל שהוקלט על ידי הזמרת הישראלית אילנית בהשתתפות הצמד המוזיקלי הדודאים. את השיר הוציאה באוקטובר 1986 לאור חברת התקליטים הד ארצי, כסינגל שלא מתוך אלבום אולפן.
על השיר
"42106" נכתב והולחן על ידי אסתר ניצב ויאיר רוזנבלום, שגם הפיק אותו. זהו אחד משיתופי הפעולה הבודדים של אילנית בקריירה המוזיקלית שלה לאחר תקופת אילן ואילנית. הוא זכה להצלחה גבוהה במצעד הפזמונים השבועי של רשת ג', כשבשיאו דורג במקום העשירי. כמו כן, במצעד השבועי של גלי צה"ל הגיע השיר בשיאו למקום ה-18.
ההערכה מחדש
ההערכה מחדש (באנגלית: The Reassessment) הוא הכינוי לתקופה ביחסי ארצות הברית–ישראל בין 1974 ל-1975 במסגרתו התקררו היחסים עקב שינוי מדיניות בוושינגטון שנוצרה עקב אי ההיענות הישראלית לדרישות האמריקאיות במשא ומתן להסכם הביניים בין ישראל למצרים, שנחתם בסופו של דבר בספטמבר 1975 לאחר סיומה של ההערכה מחדש.
ההערכה מחדש בוצעה בידי ממשל ג'רלד פורד, שבתוכו היה מזכיר המדינה הנרי קיסינג'ר האחראי העיקרי על מדיניות החוץ, בעוד בישראל עמדה הממשלה השבע עשרה בהנהגת ראש הממשלה יצחק רבין. לפי המתווה האמריקאי ההסכם נועד לכלול נסיגה ישראלית ממעברי הגידי והמיתלה (כולל מרכזי הנפט בסיני - בסביבות 60% מכל הנפט של ישראל סופק משדות נפט בחצי האי סיני ) ללא תמורה מדינית מצידה של מצרים. ההסכם המחיש את הפיכתה של ארצות הברית לשחקן הגלובלי היחיד בזירה, על חשבונה של ברית המועצות.
ראש הממשלה רבין אמר לקיסינג'ר שאם ממשלת ישראל תבצע נסיגה ממערב סיני עד למעברי הגידי והמיתלה, ותעביר אותה דרך הכנסת, יש להביא את סאדאת להסכם ש"מצרים וישראל מתחייבות לא להשתמש בכוח ולפתור את כל המחלוקות ביניהן על ידי משא ומתן ואמצעי שלום למיניהם. הם ימנעו מלהתיר, לעודד, לסייע או להשתתף בכל פעולה צבאית, מיליטנטית-למחצה או עוינת, מכל פעולות מלחמתיות או עוינות וכל צורה אחרת של לוחמה או פעילות עוינת נגד הצד השני בכל מקום ומצב ".
סאדאת נרתע משום שחש שהתנאים הללו יהיו בסיס לחתימת הסכם קבע עם ישראל בעוד הריבונות על סיני עדיין בידיה. נוצר מבוי סתום מדיני. קיסינג'ר סבר שרבין והישראלים אינם הגיוניים. הנשיא פורד אמר לקיסינג'ר כי ארצות הברית לא "תבודד את עצמה משאר העולם כדי לעמוד מאחורי חוסר הכנות הישראלי ". עבור ישראל, זו הייתה שאלה של החזרת שטח משמעותי עבור משהו הסדר ביניים שמהווה פחות משלום מלא. ההערכה מחדש כללה הקפאת חבילות נשק מובטחות לישראל (כולל הקפאת מכירת מטוסי מקדונל דאגלס F-15 איגל בידי הפנטגון), סדרת פגישות לא-רשמיות עם אנשי אש"ף וביטול תיאום הציפיות לקראת ועידת ז'נבה, שבסופו של יום לא התכנסה כלל . הממשל ניסה להשפיע על דעת הקהל האמריקאית כדי לקדם טענה שתקיעת המשא ומתן נבעה רק בעקבות התנגדות ישראלית. דרך כך העריך ממשל פורד כי תישחק התמיכה הציבורית בישראל.
במהלך המשבר דעת הקהל האמריקאית צידדה ברובה בישראל (סקר דעת קהל של מכון רופר מאפריל 1975, בשיאו של משבר ההערכה מחדש, קבע ש-43% מבין הנשאלים הביעו הזדהות עם ישראל ורק 7% הזדהו עם ארצות ערב ) והנשיא פורד נחל מפלה פוליטית כאשר 76 סנאטורים, בהנהגת הנרי ג'קסון מהמפלגה הדמוקרטית וביוזמת ארגון איפא"ק (המהווה חלק מרכזי בלובי היהודי-ישראלי בארצות הברית), חתמו על עצומה שקראה לו להביא את ההערכה מחדש לכדי סיום. הסנאטורים החתומים קראו לנשיא פורד, במסגרת העצומה: "לפעול לחיזוקה הכלכלי והצבאי של ישראל" וקבעו ש"ישראל חזקה תהיה מחסום יעיל ביותר מפני השתלטותם של כוחות מבחוץ על האזור ." רבין ציין ש"הערכה זו הייתה אחת התקופות הקשות ביותר ביחסים בין ארצות הברית וישראל ".
יוקרתה הבינלאומית של ארצות הברית נפגעה באפריל 1975, עם נפילת סייגון, בירת דרום וייטנאם, לכוחות צפון וייטנאמים. עקב מפלה זאת במסגרת המלחמה הקרה, עלתה מחדש הערכת החשיבות של ישראל בקרב מקבלי ההחלטות בוושינגטון, ומתוך כך הוחלט לבטל את מדיניות ההערכה מחדש.
לאחר ביטול המדיניות נחתם ב-4 בספטמבר 1975 הסכם הביניים בין ישראל למצרים שהחליף את הסכם הפרדת הכוחות בין ישראל למצרים מינואר 1974, לאחר מלחמת יום הכיפורים. לקראת החתימה על ההסכם פורסם מזכר הבנות הדדי בין ישראל לארצות הברית בתחילת ספטמבר שכלל הבטחה אמריקאית למלא את צורכי הנפט של ישראל בעת משבר, זאת לנוכח החרם הערבי ומשבר האנרגיה העולמי.
קרחון סדג'וויק
אורכו של הקרחון 13 קילומטרים; רוחבו של הקרחון 3.7 קילומטרים.
מוצאו של הקרחון למרגלות הר סטיבנסון; הקרחון זורם לכיוון מזרח, ונשפך אל מפרץ ג'ורג' השישי, בסמוך מצפון להר האקל.
גילוי הקרחון
הקרחון מופה לראשונה (באופן חלקי) על ידי המשלחת הבריטית אל ארץ גרהאם, בפיקודו של ג'ון ריימיל, ב-16 באוגוסט 1936.
הקרחון נסקר בשנית על ידי סקר שטחי חסות איי פוקלנד בשנת 1948.
מקור השם
שמו של הקרחון ניתן לו על ידי סקר שטחי חסות איי פוקלנד.
הקרחון נקרא על שם אדם סדג'וויק, גאולוג אנגלי, שהיה פרופסור לגאולוגיה באוניברסיטת קיימברידג'; שם זה ניתן לקרחון, בהתייחס לשמות אתרים רבים באזור הקרויים על שם גאולוגים אנגליים.
לקריאה נוספת
• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers,  Coastal-Change and Glaciological Map of the Palmer Land Area, Antarctica: 1947–2009 , U.S. Geological Survey Geologic Investigations Series Map I–2600–C, 1 map sheet, 28-p
אל. איי. נייט
שון ריקר (באנגלית: Shaun Ricker; נולד ב-1 בנובמבר 1982), הידוע יותר בשם הבמה שלו, '''אל. איי. נייט''' הוא מתאבק אמריקאי, המופיע בארגון ההיאבקות WWE, בתוכנית סמאקדאון.
כמו כן, הוא הופיע בארגון ההיאבקות National Wrestling Alliance (NWA), שבו היה אלוף הזוגות של NWA. הוא ידוע בעיקר בשל תקופתו בארגון ההיאבקות Impact Wrestling, שבו היה פעם אחת אלוף העולם של אימפקט, פעם אחת אלוף מלך ההר ופעם אחת אלוף הזוגות עם סקוט סטיינר. בנוסף, הוא זכה בארגון זה בשתי מזוודות Feast or Fired.
הרוסטר הראשי (2022–היום)
נייט הופיע לראשונה ברוסטר הראשי ב-24 בינואר 2022 בפרק של התוכנית Raw, כשהשתתף בקטע מאחורי הקלעים עם The Dirty Dawgs (דולף זיגלר ורוברט רוד). בקטע שלא הועבר בטלוויזיה במהלך שידורי התוכנית סמאקדאון ב-15 באפריל, נייט הופיע כדמות הנבל בתור מנג'ר שהכריז על הקמת קבוצה חדשה מטעמו שנקראה בשם "Knight Model Management" (בעברית: "נייט ניהול דוגמנות"), כשהפך למנג'ר של מייס ומנסור. לעומת זאת, ב-20 במאי בפרק של התוכנית סמאקדאון, הוא רשם את ההופעה הטלוויזיונית הרשמית הראשונה שלו במותג תחת שם הבמה מקס דופרי, כשהציג את הקבוצה החדשה שלו "Maximum Male Models" (בעברית: "מקסימום דוגמנים גברים") עם שמות במה חדשים למייס ומנסור, שעתה הוכרו כמאסה ומנסואר, בהתאמה. במהלך השבועות הצטרפה אליו לקבוצה אחותו לפי העלילה, מקסין דופרי (שהוכרה בשם הבמה לשעבר, סופיה קרומוול מהמותג NXT). לאחר סדרת הפסדים של נציגיו, דופרי זנח את הקבוצה ב-30 בספטמבר בפרק של התוכנית סמאקדאון. שבוע לאחר מכן, דופרי תקף מאחורי הקלעים את השניים וטען שמקס דופרי הוא לא מי שהוא באמת, אלא אל. איי. נייט, אמירה שהחזירה את דמותו לגימיק הקודם שלה, שבו השתמש במהלך שהותו ב-NXT.
לאחר פיוד קצרצר עם ריקושט, נייט נקלע לפיוד עם בריי וויאט בנובמבר 2022, כשהשיא הגיע בהפסד לוויאט בקרב מאונטיין דיו פיץ' בלאק במסגרת אירוע הרויאל ראמבל, שהתקיים בינואר 2023. במהלך השבועות הבאים, הפופולריות של נייט עם הקהל גברה חרף מאזן ההפסדים העגום שלו ועצם תפקודו כדמות רעה על המרקע. ב-31 במרץ בפרק של התוכנית סמאקדאון, הוא השתתף בקרב הבאטל רויאל לזכר אנדרה הענק, שבו הוא הודח על ידי ברונסון ריד. ב-2 ביוני בפרק של התוכנית סמאקדאון, נייט ניצח את מונטז פורד והעפיל לקרב הכסף בבנק של הגברים. באירוע זה, שהתקיים ב-1 ביולי, ניצח דמיאן פריסט, זאת לאחר שהשליך את נייט מהסולם כדי לזכות במזוודה. לאחר מכן, נייט השתתף בטורניר אשר קבע את הטוען לכתר לאליפות ארצות הברית, אך הוא נעצר בשלב חצי הגמר. ב-28 ביולי בפרק של התוכנית סמאקדאון, הוא גבר על אשנטה "תי" אדוניס ולאחר מכן אישר שהוא יהיה משתתף בקרב סלים ג'ים באטל רויאל באירוע סאמרסלאם בחודש אוגוסט, שבו הוא ניצח לאחר שזרק מעל החבל העליון את שיימוס. יומיים לאחר מכן בפרק של התוכנית Raw, לאחר חודשים בהם דמותו קיבלה שינוי, הוא הפך באופן רשמי לדמות הגיבור, כשפתח בפיוד עם המיז.
השתתפותו במדיה
בשנת 2013, ריקר הופיע בתוכנית הריאליטי "הגיבור" ששודרה בערוץ TNT והמנחה שלה היה דה רוק.
בשנת 2015, ריקר הופיע כניצב בתוכנית קומדיית המצבים, ברוקלין תשע-תשע.
סיור וירטואלי
סיור וירטואלי הוא סימולציה של מיקום ממשי קיים, המורכב בדרך כלל מרצף של תמונות. הסיורים עשויים להיות עשויים גם מרכיבי מולטימדיה אחרים, כגון אפקטים קוליים, מוזיקה, קריינות וטקסט.
שימושים
הביטוי "סיור וירטואלי" משמש לעיתים קרובות לתיאור מגוון רחב של צילומי וידאו מבוססי מדיה. פנורמה מציינת נוף רצוף, פנורמה יכולה להיות סדרה של תמונות או קטעי וידאו פנורמיים. עם זאת, משפטים כגון "סיור פנורמי" ו- "סיור וירטואלי" קשורים בעיקר לסיורים וירטואליים שנוצרו באמצעות מצלמות סטילס. סיורים וירטואליים כאלה בנויים ממספר תמונות שנלקחו מנקודת תצפית אחת. את המצלמה ואת העדשה מסובבים סביב מה שמכונה נקודת קטרי (הנקודה המדויקת בחלק האחורי של העדשה שבה מתכנס האור). סיור וידאו הוא סיור בתנועה מלאה של מיקום. שלא כמו סיור וירטואלי סטטי שנותן תחושה של עטיפה מסביב, סיור וידאו מדמה כאילו אתה הולך דרך המיקום. באמצעות מצלמת וידאו, מיקום מצולם תוך כדי תנועה ממקום למקום. סיורי וידאו נמצאים בתנועה מתמדת ומצולמים בקצב הליכה.
היסטוריה
השימוש הראשון של סיור וירטואלי גזירת השם היה בשנת 1994 פרשנות המבקר במוזיאון, מספק "ללכת דרך" של שיקום 3D של דאדלי טירה באנגליה כפי שהיה בשנת 1550. זה כלל דיסק מערכת מבוקרת מחשב מבוסס לייזר תוכנן על ידי המהנדס הבריטי ומבוסס על קולין ג'ונסון. אחד המשתמשים הראשונים של סיור וירטואלי הייתה הוד מלכותה אליזבת השנייה, כאשר היא פתחה באופן רשמי את מרכז המבקרים בחודש יוני 1994. משום שאנשי המלכה ביקשו כותרות, תיאורים והוראות של כל הפעילויות, המערכת נקראה ותוארה כ: "סיור וירטואלי, הכלאה בין מציאות מדומה וסיור רויאלי" פרטים על הפרויקט המקורי ניתן לצפות באופן מקוון. המערכת הוצגה בכנס שנערך על ידי המוזיאון הבריטי בנובמבר 1994 ולאחר מכן בעיתון טכני.
נדל"ן
סיורים וירטואליים הם פופולריים מאוד בענף הנדל"ן מספר סוגים של סיורים כאלה קיימים, כוללים אפשרויות פשוטות כגון תוכניות הרצפה אינטראקטיביות, ואפשרויות מתוחכמות יותר, כגון שירות מלא סיורים וירטואליים. תוכנית אינטראקטיבית של הרצפה, תמונות של הנכס בעזרת תוכנית הרצפה, חיצים כדי לציין את המיקום כל נקודה. לחיצה על חצים מציגה למשתמש איפה המצלמה הייתה ובאיזו דרך המצלמה הייתה מכוונת. סיורים וירטואליים נוצרים בדרך כלל על ידי צלם מקצועי אשר יבקר בנכס הנמכר, ייקח מספר תמונות, ויהפוך אותן באמצעות תוכנה ייעודית לסיורים וירטואליים מלאים. שקופיות מחופשות לסיורים וירטואליים - בשנים האחרונות, הצגת שקופיות הפכו לא ברורות וחדלו מלשווק אותן כמו "סיורים וירטואליים" הצגת שקופיות יהיה להחליק ימינה ושמאלה, להתקרב ולהתרחק. לעומת זאת סיור וירטואלי יאפשר למשתמש להיכנס הביתה, ללחוץ על העכבר כדי לנוע מעלה, מטה ומסביב ולנווט עם החץ כדי לעבור אל המיקום הבא. זהו "סיור וירטואלי". כמובן שישנם סיורים מתקדמים יותר אשר כוללים מפות, רדארים (מכ"ם), אובייקטים תלת־ממדיים, סרטונים ועוד.
עבדות מינית (BDSM)
עבדות מינית ביחסי מין עם בן זוג (BDSM) מתייחסת לאדם כנוע ביחסים של BDSM עם אדם דומיננטי (המכונה גם בעלים או האדון או המאהב) המטפלים בכנוע כעבד שלהם, דהיינו רכושם. העבדות המינית בהקשר של BDSM היא גם פנטזיה מינית או תפקידים מיניים. אדון העבד או המאהבת יכולים להיות כל אדם או קבוצה, אם כי רוב היחסים האלה הם בדרך כלל אחד דומיננטי, או זוג דומיננטי ומחויבת, בעלות על אחד או יותר עבדים. עבד מין ובעל, ואחרים המעורבים במערכת היחסים, יכולים להיות מכל מין, וזהות מינית.
מהות היחסים
עבדות מינית היא מוסכמות בין הכנוע לדומיננטי, אם כי היקף הכניעה אינו יכול להיות מוגבל ולא ניתן למשוך אותו בכל עת. סוגי הפעילויות של שעבוד המין עשויים בדרך כלל להיות מוגדרים מראש ולפעמים מפורטים בחוזה עבדות, מסמך ללא ערך ממשי המפרט את הרצונות, הגבולות והציפיות של הצדדים. העבד מינית צפוי לעיתים קרובות לבצע מין, אם כי בדרך כלל הדינמיקה ביחסים היא גם במשא ומתן ברור, כולל בגדים, דיאטה, הגבלות דיבור, ענייני הבית לוחות זמנים, אם כי הפרטים עשויים להישאר לאדון או פילגשו. בדרך כלל מתוארים ציפיות ברורות אם הזוג יהיה מונוגמי או פוליאורי, ואם תהיה הרשאה או ציפייה לאינטראקציה מינית עם אנשים אחרים. אחרת, ניתן לצפות כי עבד מין יבצע תפקידים רבים המצופים לעבד / כנוע, כולל ללבוש בגדים חשופים מאוד, להיות משותפים, לענוד קולר או רצועה, פעילויות S&M או שעבוד. מערכת יחסים של הורים ועבדים היא בדרך כלל מערכת יחסים ארוכת טווח, השווה בין משך הזמן לבין יחסים נורמליים, בעוד ש"יחסים "דומיננטיים וכנועים יכולים להיות דומים או קצרים יותר מכמה דקות, כמו בסצנה. בהתאם לחוזה שלהם, עבדי מין יכול להיות נסחרים על ידי המאסטר, בהנחיית אירועים במועדון המין, אישיות במגזינים עניין BDSM או ברשתות חברתיות מבוססות אינטרנט. בדרך כלל, עבד הוא גם אמור להיות עם קולר, אם כי לא כל עבדים לובש צווארון עבדים פיזית. עבד אשר ימלא את משך זמן המשא ומתן של השירות צפוי להשתחרר, אלא אם כן ירצה משך זמן חדש של שירות על ידי משא ומתן. העבד רשאי בכל עת לבטל את ההסכמה ליחסים, ובכך לבטל את יחסי העבדים.
מחשבות על הדרך
מחשבות על הדרך הוא אלבומו השמיני של המוזיקאי אלון עדר, והחמישי במסגרת ההרכב "אלון עדר ולהקה", שיצא בשנת 2018.
האלבום יצא בהפתעה, שבועות בודדים אחרי צאת האלבום הקודם של הלהקה, בפורמט דיגיטלי בלבד. הוא מוגדר על ידי חברי הלהקה כחציו השני של קודמו.
משתתפים
אלון עדר ולהקה:
משתתפים נוספים:
קרחון גריפית'ס (אנטארקטיקה)
קרחון גריפיתס או קרחון גריפית'ס (באנגלית: Griffiths Glacier) הוא קרחון מסוג קרקס קרחוני הממוקם ברכס גונוויל וקאיוס בארץ ויקטוריה שבאנטארקטיקה.
הקרחון זורם לכיוון מזרח - דרום-מזרח; ונשפך אל קרחון דבנהאם, ממזרח למצוק סקנד פאסט.
מקור השם
הקרחון נקרא על שמו של הרולד גריפית'ס (Harold Griffiths), שהיה במשך 50 שנה פעיל בחקר אנטארקטיקה, פעילותו של גריפית'ס הייתה משמעותית במסע הפרסום של האגודה האנטארקטית של ניו זילנד (New Zealand Antarctic Society's), במטרה לשכנע את ממשלת ניו זילנד לבסס נוכחות באנטארקטיקה (להקים תחנות מחקר ביבשת).
לקריאה נוספת
• Jane G. Ferrigno, Kevin M. Foley, Charles Swithinbank, and Richard S. Williams, Jr.,  Coastal-Change and Glaciological Map of the Palmer Land Area, Antarctica: 1947–2009 , U.S. Geological Survey with the Scott Polar Research Institute, University of Cambridge, United Kingdom
קרב פואטייה
קרב פואטייה הוא קרב שהתרחש במהלך מלחמת מאה השנים ב-19 בספטמבר 1356 בין צרפת לאנגליה. הקרב נערך בקרבת העיר פואטייה שבצרפת בין כוח פשיטה אנגלי בפיקודו של הנסיך השחור לבין צבא צרפתי בפיקודו הישיר של המלך ז'אן השני. על אף נחיתות מספרית מוחצת, הנחיל הכוח האנגלי תבוסה מרה לצבא הצרפתי ואף לקח בשבי את מלך צרפת.
רקע
ב-1355 אדוארד, הנסיך השחור נחת עם צבאו בגסקוניה. היות שלא יכול היה לשלם לחייליו, יצא איתם למסע של שוד וביזה. הם בזזו את הכפרים שלאורך הנהר גארון ואחר כך את הערים קרקסון ונארבון ושבו לעיר בורדו עם השלל. על פי תוכנית המלחמה של אדוארד השלישי, אמור היה צבאו של הנסיך לצעוד לעבר עמק הלואר, להתאחד שם עם כוח אנגלי אחר שנחת בברטאן ולתקוף יחד את פריז. אך כאשר הגיע לעמק הלואר התוכנית השתנתה, והצבא שנחת בברטאן הופנה לנורמנדי ולחם שם נגד צבאו של ז'אן השני. צבא הנסיך פנה לעבר פריז וז'אן השני נאלץ לנטוש את המערכה בנורמנדי כדי להגן על פריז. בדרכו לעבר פריז הגיע ז'אן השני לעמק הלואר ואיגף את הצבא האנגלי שנותק מבסיסו שבבורדו.
לקראת הקרב
ב-19 בספטמבר 1356 אדוארד, הנסיך השחור נערך עם צבאו מדרום לעיר פואטייה במקום שהגישה היחידה אליו הייתה דרך שביל צר המוקף בסבכות שיחים משני צדדיו. אנשיו הסתתרו בין שיחים אלה והוא עצמו ניצב בעמדת תצפית. מספר אנשי צבאו הגיע ל 8,000 איש בלבד לעומת כוח גדול בהרבה שעמד לרשותו של ז'אן השני. לכן, הוא פנה בהצעה להסכם שעל פיו יישבע להימנע מללחום נגד צרפת במשך שבע שנים. בבטחו בעדיפותו המספרית המוחצת דחה ז'אן השני את הצעתו זו.
הקרב
וכך החל הקרב, כאשר 3,000 אבירים צרפתים ניסו לעבור דרך השביל הצר, האנגלים פתחו במתקפת חיצים מבין סבך השיחים. הקשתים האנגלים גרמו לפאניקה בשורות הצבא הצרפתי וזה נס על נפשו כאשר הוא משאיר מאחור אלפי הרוגים, רובם בני אצולה. רבים נוספים נפלו בשבי האנגלים.
חופית מפוספסת
אזור הרבייה הוא בסלעי טונדרה באלסקה ויוקון. הנקבה מטילה 4 ביצים על הקרקע ומכסה אותם בצמחייה. שני ההורים משגיחים על הגוזלים שדואגים להזין את עצמם.
החופיות נודדות מעל חופי האוקיינוס השקט מצפון אמריקה לדרומה, מדרום אלסקה ועד לארץ האש.
החופיות ניזונות מחרקים וזרעים. ישנן תקופות בשנה בהן החופיות ניזונות מרכיכות מסרטנים קטנים.
גבן כהה-אפור עם נקודות לבנות ושחורות. על רגליהן הצהובות פס שחור והן בעלות פסים כהים על ראשן החום. יש להן כתמים כהים על הגחונן הלבן. מקורן דק ובצבע שחור-צהבהב ובטנן לבנה.
דימום רחמי לא תקין
דימום רחמי לא תקין (באנגלית: Dysfunctional/Abnormal uterine bleeding) הוא דימום וגינלי שמקורו ברחם. דימום רחמי לא סדיר ייחשב חריג בהיעדר בעיה אורגנית, כלומר לאחר שלילת סיבות פונקציונליות או מחלות סיסטמיות. התופעה שכיחה יותר בגילאי הקצה, כלומר גיל ההתבגרות, פרה-מנופאוזה, ועל פי רוב מלווה במחזורים שאינם מבייצים (אף כי ייתכנו מחזורים מבייצים).
הסיבה לכך יכולה להיות כתוצאה מהפרעה זמנית או קבועה במנגנוני המשוב בין ההיפותלמוס, ההיפופיזה והשחלה, כתוצאה מהפרעה בשחלה עצמה, בעיות ברחם (המייצר עודף של פרוסטגלנדינים למשל) או הפרעה במנגנוני הקרישה.
טיפול
טרם הטיפול, יש לחלק את המקרה לפי סיכון נמוך או סיכון גבוה.
סיכון גבוה- אלו נשים מעל גיל 35, אשר בעלות גורמי סיכון שונים - חוסר ביוץ כרוני, השמנה, טיפול בטמוקסיפן, ללא לידות והריונות בעבר, השמנה: אלו הם גורמי סיכון המשויכים בין היתר לסרטן הרחם ולממאירויות נוספות, ואצל נשים אלו יש לקחת דגימה מרירית הרחם על מנת לשלול ממאירות.
נשים עם סיכון נמוך, שאינן תחת הקריטריונים של סיכון גבוה, יחלו טיפול לאחר שנלקחו בדיקות מעבדה ובוצע אולטראסאונד. נשים עם סיכון גבוה לעומת זאת, יעברו בנוסף בדיקה של PIPPELE או גרידה במידת הצורך.
הטיפול במצבים של DUB מתחלק לטיפול תרופתי ולטיפול כירורגי:
טיפול כירורגי
הטיפולים הכירורגים מיועדים לנשים מבוגרות יותר, וכוללים גרידה, אבלציה (צריבה), היסטרוסקופיה (אם קיים שרירן) והיסטרקטומי (כריתת רחם) - במצבים קיצוניים בהם הדימום לא נפסק.
טריף
{{פירושונים|
ראו גם
}}
א.נ.ק. זאדאר
נוגומטני קלאב זאדאר (בקרואטית: Nogometni klub Zadar; תעתיק מקוצר: HNK Zadar) הוא מועדון כדורגל קרואטי מהעיר זאדאר בקרואטיה.
המועדון נוסד בשנת 1945 ומשחק כיום בליגה הקרואטית השלישית.
היסטוריה
מועדון הכדורגל נוגומטני קלאב זאדאר נוסד בשנת 1876 תחת השם אייסי דאלמאזיה (AC Dalmazia) ושיחק בעיקר בליגה האיטלקית עד לסיפוח העיר ליוגוסלביה בשנת 1945.
בתאריך 26 באפריל 1945, נוסד המועדון מחדש תחת השם פיסקולטורנו דרושטבו זאדאר (Fiskulturno Društvo Zadar).
בשנת 1949, מותג המועדון מחדש תחת השם NK Zadar.
שנות התשעים
בעונת 1992/1993, העפילה הקבוצה אל הליגה היוגוסלבית הראשונה.
שנות האלפיים - כיום
בעונת 2000/2001 העפילה הקבוצה אל הליגה הקרואטית הראשונה.
בעונת 2005/2006 נשרה הקבוצה אל הליגה הקרואטית השנייה.
בעונת 2007/2008 חזרה הקבוצה אל הליגה הקרואטית הראשונה ושיחקה בה עד לשנת 2015.
בעונת 2016/2017 נשרה הקבוצה אל הליגה הקרואטית השלישית.
ב-20 ביולי 2020 הגישה הקבוצה בקשה להקפאת הליכים ולאחר שתהליך פשיטת הרגל הסתיים, הוקמה הקבוצה מחדש תחת השם אייץ' אן קיי זאדאר (HNK Zadar).
כיום, משחקת הקבוצה בליגה הקרואטית השלישית.
אצטדיונים ומתקני אימונים
החל משנת 1979, משחקת הקבוצה באצטדיון סטאנובי.
האצטדיון ממוקם בעיר זאדאר ומכיל כ-3,860 מקומות ישיבה.
יחסי אוסטריה–מונקו
יחסי אוסטריה–מונקו הם יחסי החוץ בין הרפובליקה הפדרלית של אוסטריה לבין נסיכות מונקו.
סקירה כללית
בשנת 1886 חתמו מונקו והאימפריה האוסטרו-הונגרית על הסכם הסגרה בין המדינות. כיום, שתי המדינות הן חברות מועצת אירופה והאו"ם, ובנוסף הן חלק מאזור שנגן. אף על פי שמונקו אינה חברה ב, מונקו קשורה קשר הדוק למנגנון הכלכלי של האיחוד האירופי באמצעות איחוד המכס עם צרפת והסתמכותו על האירו כמטבע הרשמי שלה.
קסם של הורים - מוזר למדי
קסם של הורים - מוזר למדי (באנגלית: The Fairly OddParents: Fairly Odder) היא סדרת טלוויזיה אמריקאית המשלבת הנפשה ממוחשבת עם לייב אקשן, המבוססת על סדרת ההנפשה של ניקלודיאון "קסם של הורים".
הסדרה עלתה לשידור בשירות הזרמת המדיה פרמאונט+ ב-31 במרץ 2022. בישראל, הסדרה עלתה לשידור בערוץ TeenNick ב-9 באוקטובר 2022 עם כתוביות בעברית. בינואר 2023, הסדרה הוסרה מפרמאונט+, כמו כן מהאתר הרשמי של ניקלודיאון בארצות הברית.
רקע עלילתי
עלילת הסדרה מתרחשת שנים לאחר סיום הסדרה המקורית ומגוללת את קורותיהם של בת דודתו של טימי טרנר, ויויאן "ויו" טרנר, ואחיה החורג החדש, רוי רג'לנד, בזמן שהם מנסים לשרוד בדימסדייל בעזרת סנדקי הפיות שלהם, וונדה וקוזמו.
פיתוח
הפקת הסדרה הוכרזה רשמית בפברואר 2021, כשנמסר כי את הסדרה יפיקו בוץ' הארטמן, יוצר הסדרה המקורית, פרד זייברט וכריסטופר ג'יי נובאק.
ליהוק
ב-8 בנובמבר 2021, נמסר על ליהוקם של אודרי גרייס מרשל, אימוג'ן קוון, לורה בל באנדי, ראיין-ג'יימס האטנאקה וטיילר ולדיס. עוד נמסר כי סוזן בלייקסלי ודארן נוריס ישובו לדבב את דמויותיהם של וונדה וקוזמו, בהתאמה, לאחר שדיבבו אותם בסדרה המקורית.
צילומים
צילומי הסדרה החלו ביולי 2021.
ז'יגמונד אדלר
ז'יגמונד אדלר (בהונגרית: Adler Zsigmond; בודפשט,17 באפריל 1901 – בודפשט, 12 בפברואר 1982) היה מתאגרף, אלוף הונגריה פעמיים, מנהל הנבחרת; מאמנו של האלוף האולמפי לאסלו פאפ, הזוכה הראשון של פרס "מאמן אומן" באיגרוף בהונגריה. כינויו היה "ז'יגה באצ'י" שפירושו "הדוד ז'יגה".
קריירת ספורט
משנת 1917 היה רשום במועדון TVE (אגודת התעמלות וסיף) ברובע 3 של בודפשט (אובודה), משנת 1925 היה מתאגרף של BTK (חוג מתרגלי הגוף של בודפשט). ב-1 ביוני 1924 הופיע במפגש הבינלאומי הראשון של נבחרת האיגרוף ההונגרית בשם שאש (עיט) שהוא תרגום שמו הגרמני להונגרית. ב-1925 זכה בתואר אלוף הונגריה במשקל תרנגול קל (עד 52 ק"ג). באותה שנה, הוא היה חבר בנבחרת הונגריה באליפות אירופה הראשונה באגרוף בסטוקהולם. בשנים 1924 ו-1925 הופיע בנבחרת הונגריה בסך הכל ארבע פעמים. ב-1928 זכה באליפות הונגריה לקבוצות עם קבוצת BTK. הוא פרש באותה שנה.
קריירת מאמן
כמאמן, היה אדלר המצטיין ביותר בספורט האיגרוף ההונגרי. לפעילותו הייתה השפעה על התפתחות הספורט בהונגריה במשך כמעט חצי מאה. גם כספורטאי פעיל הוא כבר קיבל על עצמו תפקיד מאמן באגודה שלו בשנת 1927. בשנים 1928 עד 1948 היה מאמן נבחרת האגרוף ההונגרית (עם ההפסקה המתבקשת בתקופת השואה בהונגריה), שהחלה את באליפויות אירופה ב-1930 וב-1934, וכן באולימפיאדת לוס אנג'לס (1932) ובאולימפיאדת ברלין (1936). ב-1940 השיג תואר כמאמן מקצועי באגרוף במכללה לחינוך גופני. לאחר פירוק BTK, מ-1948 עד 1970 הוא היה המאמן של "ואשאש} (Vasas) ו"דוז'ה אויפשט" (Újpest Dózsa), ומ-1952 עד 1972 היה המאמן הראשי והקפטן הפדרלי של נבחרת הונגריה. תלמידו המצליח ביותר היה האלוף האולימפי שלוש פעמים לאסלו פאפ, שעל הכנתו הוא פיקח מ-1953 עד 1962. ב-1958 וב-1960 מונה לחבר במועצה ההונגרית לחינוך גופני וספורט (MTST). ב-1961, בנוסף לאימרה סאנטו, מיקשה בונדי ולאסלו סגפי, הוא היה הראשון בהונגריה שהשיג תואר מאמן מומחה באיגרוף. בשל התנגדותו לניהול הספורט ההונגרי, הוא לא קיבל אישור נסיעה למספר תחרויות בינלאומיות גדולות לכן לא עמד בראש נבחרת האיגרוף ההונגרית באולימפיאדת טוקיו (1964) ובאולימפיאדת מקסיקו סיטי (1968). הוא פרש לאחר לגמרי אולימפיאדת מינכן 1972. זכרו נשמר מאז 1984 על ידי "תחרות הזיכרון על שם אדלר ז'יגמונד".
עונת 1997/1998 בליגה הארצית
עונת 1997/1998 בליגה הארצית הייתה העונה ה-22 של הליגה הארצית כליגה השנייה בחשיבותה בכדורגל בישראל. הליגה החלה ב-30 באוגוסט 1997 והסתיימה ב-16 במאי 1998.
על ניצחון במשחק הוענקו שלוש נקודות ונקודה בודדת הוענקה על תיקו.
הליגה כללה 16 קבוצות. העונה הסתיימה בניצחון של מכבי יפו שעלתה לעונת 1998/1999 לליגה לאומית לצד צפרירים חולון.
בסיום העונה הפועל רמת גן ומכבי יבנה ירדו לליגה השלישית.
אופיר חיים ממכבי יפו היה מלך השערים של העונה עם 26 כיבושים.
Like I Do (שיר של כריסטינה אגילרה)
Like I Do (בעברית: כמו שאני עושה) הוא שיר של הזמרת כריסטינה אגילרה אשר יצא כסינגל הרביעי מתוך אלבומה השישי, Liberation, בהשתתפות הראפר גולד-לינק. השיר יצא לאור ב-7 ביוני 2018, על ידי חברת התקליטים RCA רקורדס. לשיר לא יצא וידאו קליפ רשמי, אך יצא לו קליפ מילים בערוץ היוטיוב הרשמי של אגילרה כשבועיים לאחר צאת השיר.
השיר היה מועמד לפרס גראמי בקטגוריית "ביצוע הראפ המלודי הטוב ביותר" בטקס פרסי גראמי ה-61.
בעיית שני הצבאות
בעיית שני הצבאות (נקראת גם בעיית ההתקפה המתואמת או בעיית שני הגנרלים) היא ניסוי מחשבתי המציג את הבעייתיות בתקשורת על גבי ערוץ לא אמין.
הבעיה עוסקת בשני צבאות הצרים על עיר. העיר חזקה מכל אחד מהצבאות בנפרד, אך לא משניהם גם יחד. לכן, על מנת לנצח, על שני הצבאות לתקוף את העיר בעת ובעונה אחת. שני הצבאות מסוגלים לתקשר באמצעות שליחים בלבד, אך אלה עשויים להיתפס על ידי שומרי העיר, והצבא ששלח אותם אינו מסוגל לדעת אם הודעתו הגיעה ליעדה.
ניתן להוכיח שאין כל שיטה אשר תאפשר לאחד הצבאות לצאת להתקפה בוודאות מוחלטת שהצבא השני יצא להתקפה בו זמנית.
שרה קניג
שרה קניג (באנגלית: Sarah Koenig; נולדה ב-9 ביולי 1969) היא עיתונאית יהודייה אמריקאית, שדרנית רדיו, מפיקה לשעבר של תוכנית הטלוויזיה והרדיו This American Life, והמנחה והמפיקה בפועל של הפודקאסט Serial.
ביוגרפיה
קניג נולדה ב-9 ביולי 1969 בעיר ניו יורק, לג'וליאן קניג ולאשתו השנייה, מריה אקהארט. אביה היה קופירייטר. אמה נולדה בטנזניה. לאחר גירושיהם של הוריה, אמה של שרה נישאה לסופר פיטר מתיסן. קניג למדה באקדמיית קונקורד בקונקורד, מסצ'וסטס. קניג סיימה את לימודיה באוניברסיטת שיקגו בשנת 1990 עם תואר ראשון באמנויות, עם התמחות במדעי המדינה. היא למדה, באוניברסיטת קולומביה, לתואר שני בהיסטוריה של רוסיה, אך עזבה לאחר שבועיים.
קריירה
לאחר שסיימה את לימודיה בקולג' החלה קניג לעבוד ככתבת ב'איסט המפטון סטאר'. אחר כך עבדה ברוסיה ככתבת בחדשות ABC ואחר כך ב"ניו יורק טיימס". היא הייתה כתבת פוליטיקה ב'קונקורד מוניטור' ועבור הבולטימור סאן'.
קניג החלה לעבוד כמפיקה עבור This American Life בינואר 2004. היא הפיקה את הפרק "Habeas Schmabeas" של This American Life,שזכה בפרס פיבודי לשנת 2006.
ב-2013, היא החלה לעבוד על פודקאסט, ספין-אוף של תוכנית הרדיו This American Life, בשם <i id="mwRg">Serial</i>, הפודקאסט עלה לראשונה באוקטובר 2014. באפריל 2015 זכה הפודקאסט בפרס פיבודי.
הכרה
ב-2015 נבחרה קניג להיות אחת מ"מאה האנשים המשפיעים ביותר" של מגזין TIME. באותה שנה נבחרה גם לאחת מחמישים היהודים המשפיעים בארצות הברית, על ידי הפורוורד.
חיים אישיים
קניג מתגוררת בסטייט קולג', פנסילבניה, עם בעלה, בן שרייר, פרופסור חבר ללימודי יהדות ואנגלית בפן סטייט, ושני ילדיהם.
אלכסנדר ברוקמן
ביוגרפיה
ברוקמן הגיע ממשפחה של סוחרים וצורפים שהתגוררו בהיילברון מאז 1725. אביו יוהאן אוגוסט (פון) ברוקמן (1776–1835) היה בנאי אמן, ואילו דודו פיטר ברוקמן (1778–1850) ייסד את מפעל כלי הכסף של ברוקמן בהיילברון.
אלכסנדר ברוקמן נולד באלוונגן, שם אביו היה קצין בניין מחוזי. אחיו הצעיר אוגוסט אדוארד ברוקמן (1810–1884) הפך לימים לאדריכל כמו אביו, בעוד אלכסנדר ברוקמן גילה כישרון אמנותי. מכיוון שהמשפחה חיה שוב בהיילברון, אביו העביר אותו בשנת 1820 ללמוד את אומנות החריטה וייצור המדליות בהדרכת דודו והפסל קונרד ויטברכט שהועסק שם.
עקב בעיית עיניים נאלץ ברוקמן לוותר על פעילות זו ובמקום זאת התחיל לצייר. בשנת 1827 הוא הגיע לשטוטגרט כדי להתאמן כצייר, ומשנת 1827 עד 1829 למד באקדמיה לאמנות במינכן, בעיקר בהנחייתו של היינריך הס. תמונה של אודיסאוס והסירנות, שהציג בתערוכת האמנות במינכן בשנת 1829, נקנתה על ידי המלך וילהלם הראשון מוירטמברג.
מסתיו 1829 עד 1832 התגורר ברומא, משם שלח את התמונה הגדולה של "גופת ברברוסה" עבור המלגה הממלכתית שהוענקה לו. לאחר מכן התיישב בהיילברון לזמן קצר, אך חזר למינכן בשנת 1833, שם צייר את חדר השינה של המלך לודוויג הראשון עם 14 תמונות המבוססות על מוטיבים משירי תאוקריטוס, בחלקם על פי עיצובים של היינריך הס וחלקם מבוסס על העיצובים שלו. הוא עיטר את חדר השינה של המלכה תרזה בסצינות מהחתונה של הלנה ומנלאוס.
בשנת 1834 הוא פגש את הפילוסוף והפוליטיקאי פרידריך רוהמר (1814–1856) במינכן, שהפך לחסידו הנאמן שתמך בו כלכלית. הקשר המשפחתי הפך לידידות לאחר שברוקמן התחתן עם אחותו של רוהמר מתילדה בשנת 1843.
במשנת 1840 ואילך התמסר ברוקמן כמעט אך ורק לציור פורטרטים, בעיקר בשטוטגרט, באופן זמני גם באולם, אאוגסבורג, ציריך ובמקומות אחרים. במהלך תקופה זו יצר רק כמה יצירות גדולות יותר, כולל הציור תומנלדה בשבי (1851) ושני ציורי קיר גדולים (1846) באולם הנשפים של מוזיאון שטוטגרט לאמנויות יפות, "לידת אפרודיטה" ו"לוקאס, מצייר את המדונה".
הבעיות הבריאותיות של ברוקמן שנגרמו כתוצאה מהתאונה שלו בשנת 1835 הטרידו אותו בעבודה והחמירו עם הזמן, כך שבסופו של דבר הוא סבל מעיוורון וטירוף.
כדי להימנע מגורל זה, הוא התאבד ב-9 בפברואר 1852. הוא מצא את מקום המנוחה האחרון שלו בבית העלמין בפנגלסבאך בשטוטגרט.
סיוון (שיר)
סיוון הוא שיר שכתבו והלחינו שמוליק צ'יזיק ויגאל בשן וביצע יגאל בשן.
רקע
בסוף שנות ה-70 ניסה יגאל בשן לפרוץ בקריירה בינלאומית. בשנת 1977 הוציא בשן אלבום באנגלית ושמו "You Got The Power", שאחד משיריו נקרא "My Suzanne". כשחזר לישראל הקליט את השיר בעברית עם הלחן המקורי. שמוליק צ'יזיק קרא לשיר "סיוון", כיוון שהשם סיוון היה בעל צליל דומה ל"סוזן". השיר יצא לאור בשנת 1981, ונכלל באלבום "סיוון" של יגאל בשן ולהקת ברוש, שעיבדו יחדיו את השיר, כששיר זה היה הבולט ממנו.
במצעד הפזמונים העברי השנתי של רשת ג' לשנת התשמ"א (1981) דורג השיר במקום הרביעי.
ב-9 בדצמבר 2019, שנה לאחר מותו של בשן, הוציא הזמר עידן עמדי קאבר לשיר כחלק מאלבום לזכרו של יגאל בשן.
דוד חשמל
דוד חשמל הוא דוד חימום המשתמש באנרגיה חשמלית לחימום מים. הדוד נועד לשימוש ביתי, תעשייתי וכן לשימושים נוספים. שיטת חימום זו נפוצה מאוד במשקי בית במדינת ישראל בחודשי החורף בהם לא ניתן להשתמש באנרגיה סולארית (דוד שמש) לחימום המים.
בדרך כלל בדוד שמש קיימת גם האפשרות לחמם את המים באמצעות גוף חימום חשמלי.
גוף חימום
גוף חימום חשמלי לדוד עשוי מצינורית שמיוצרת מנחושת או מנירוסטה בקוטר של כ-8 מ"מ. בתוך הצינורית מושחל חוט להט בצורה ספירלית אשר מבודד ממגע בצינורית על ידי אבקה דחוסה. בקצות חוט הלהט מותקנים קצוות מוליכים עם ראשי הברגה שאליהם מחברים את כבלי הזינה המגיעים לדוד. כל דודי השמש בישראל מכילים גוף חימום. כיום, רובם המכריע של גופי החימום הם גופי חימום טבולים, כלומר: באים במגע עם המים. עקב קשיות המים בישראל, נוצרת על גוף החימום שכבת אבנית (כדוגמת גוף החימום בקומקום), אשר גורמת עם הזמן להתנגדות גוברת והולכת של חוט הלהט והוא נשרף (בדומה לחוט להט של נורת ליבון).
שרוול חימום מהיר
מוכר גם כ"חמם" או "מאיץ חום", הוא התקן המורכב בתוך דוד החימום הגורם לתהליך חימום מהיר של המים ובכך מסייע לחיסכון בחשמל.
ההתקן מורכב מצינור מתכת מעובה אשר בחלקו התחתון מנוקבים פתחים, והוא הולך וצר בכיוון חלקו העליון. ההתקן מורכב בתחתית הדוד כך שחלקו העליון מגיע כמעט עד לצינור היציאה של המים החמים הממוקם בחלקו העליון של הדוד. בתוך ההתקן, בחלקו המעובה, מותקן גוף החימום עצמו. עם הפעלת הדוד מתחממים המים שבקרבת גוף החימום ועולים במהירות כלפי מעלה לכוון פתח היציאה של הדוד. מהירות החימום והחיסכון בחשמל מושגים כתוצאה מכך שאין צורך לחמם את כל המים שבדוד, אלא רק את הכמות הקטנה שבתוך הצינור המעובה.
יחסי יפן–פרגוואי
יחסי יפן–פרגוואי הם יחסי החוץ בין יפן לפרגוואי. שתי המדינות חברות מלאות באו"ם ובארגון הסחר העולמי.
היסטוריה
עם חתימת הסכם הסחר הדו-צדדי בין שתיהן, שתי המדינות כוננו יחסים דיפלומטיים ב-17 בנובמבר 1919.
ב-8 בספטמבר 1951 נחתם בסן פרנסיסקו הסכם השלום המוחלט על ידי יפן, פרגוואי, ארצות הברית ו-46 מדינות אחרות בעלות הברית פרט למדינות קומוניסטיות. מכוח אשרור האמנה ב-28 בנובמבר 1951 ביפן וב-15 בינואר 1953 בפרגוואי, חודשו היחסים הדו-צדדיים בין המדינות.
הגירה
יש בערך 7,000 פרגוואים ממוצא יפני, שאבות אבותיהם הגיעו לפרגוואי בין 1936 ל-1959.
עמינדב (שירות לאומי)
עמינדב היא אגודה דתית-לאומית להתנדבות במערך השירות הלאומי בישראל. בנים ובנות, הפטורים הפטורים מגיוס ושירות צבאי מנסיבות רפואיות או דתיות, נשלחים לתרום במסגרת זו למדינה ולחברה בחלופות אזרחיות. האגודה נרשמה ברשם העמותות ב-1986, והיא החלה לפעול ב-1989.
חלוצי הקמת "עמינדב" הם חניכי תנועת הנוער עזרא ואנשי קיבוץ שעלבים. בראשות "עמינדב" עמד מאז היווסדה שמואל עמנואל, חבר קיבוץ שעלבים. כיום עומד בראשה הרב צבי במברגר.
מנזר שלושת בכירי הכנסייה
מנזר שלושת בכירי הכנסייה (ברומנית: Mănăstirea Sfinții Trei Ierarhi או Trisfetitele) הוא מנזר נוצרי אורתודוקסי בעיר יאשי שבחבל מולדובה, רומניה. המנזר הוקם באמצע המאה ה-17 על ידי שליט נסיכות מולדובה, וסילה לופו. הוא שוכן במרכז העיר ומשמש אחד מאתרי התיירות המרכזיים של העיר.
המנזר הוקדש לבזיליוס הגדול, לגרגוריוס מנזיאנזוס, וליוחנן כריסוסטומוס. עבודות הבנייה נערכו בשנים 1637 עד 6 במאי 1639, כשהמנזר נחנך על ידי הפטריארך ורלאם. בשנת 1640 הותקן במנזר בית הדפוס הראשון של נסיכות מולדובה וב-1641 הובאו אליו שרידי פאראסקבה האדוקה. בשנת 1642 התכנס כאן סינוד שקבע את מבחן ההשתייכות לכנסייה הנוצרית אורתודוקסית. ב-1645 נמשח כאן הפטריארך של ירושלים. המנזר נשדד ונשרף על ידי פולשים מהמזרח ב-1650 ופולשים מהצפון ב-1686. רעידות אדמה, שהתרחשו בשנים 1711, 1781, 1795, 1802 גרמו נזקים ולבסוף בשנים 1882–1887 נערכו בה שיפוצים נרחבים. שיקום עיצוב הפנים נמשך עד 1898 והחנוכה המחודשת נערכה ב-1904. לאחר שנחנכה הקתדרלה המיטרופוליטנית של יאשי, הועברו אליה, ב-23 באפריל 1887 שרידי הקדושה פאראסקיבה האדוקה.
במנזר נשמרים שרידיו של המייסד, וסילה לופו ובני משפחתו וגם שרידיהם של דימיטריה קנטמיר ואלכסנדרו יואן קוזה.
האמנויות
האמנויות (באנגלית: The arts) הוא מונח המתייחס לסוגי פעילויות שונות ומגוונות בהם אנשים בעלי מיומנות ודמיון עוסקים בהבעה הפיזית של היצירתיות, שנמצאת בחברות ובתרבויות האנושיות. תחום האמנויות כולל בין היתר את התחומים ספרות (כולל דרמה, שירה ופרוזה), אמנות הבמה (כולל מחול, מוזיקה ותיאטרון) ואמנות ויזואלית (כולל רישום, ציור, קולנוע, אדריכלות, קדרות, פיסול וצילום). בעוד שהמונח "האמנויות" מתייחס לדיסציפלינות עצמן, המונח "אמנות" מתייחס לתוצר הסופי של אותן הדיסציפלינות, ובדרך כלל נעשה בו שימוש כאשר מתייחסים לתוצאה הסופית בתחום האמנות החזותית.
ישנם אמנויות המשלבות את האלמנט הוויזואלי יחד עם פרפורמנס (למשל, תחום הקולנוע) או יצירות אמנות יחד עם כתב (למשל, קומיקס). מציורי המערות הפרהיסטוריים ועד לסרטי הקולנוע המודרניים, תחום האמנויות משמש את בני האדם ככלי לסיפור סיפורים ולתיאור היחסים של בני האדם עם סביבתם.
ביוון העתיקה כל סוגי האמנויות והמלאכה כונו באותה המילה - "טכנה", שפירושה היה "כושר שכלול המיומנות האנושית ביצירה".
אדריכלות
האמנות והמדע שבעיצוב בניינים ומבנים. הגדרה רחבה יותר עשויה לכלול את הסביבה הבנויה בכללה, מתכנון ערים, עיצוב עירוני ונוף ברמת המקרו ועד לריהוט ועיצוב חפצים ברמת המיקרו.
עבודות ארכיטקטוניות רבות יכולות להיחשב גם כסמלים תרבותיים ופוליטיים, או יצירות אמנות. לאדריכל תפקיד מרכזי בעיצוב מוצלח (ולפעמים פחות מוצלח) של סביבה בה אנשים חיים.
קדרות
קדרות היא אמנות בה נעשה שימוש בחומרים קרמיים (כולל חרסית) ליצור כלי חרס, אריחים, פסלונים, פסלים וכלי שולחן.
אמנות קונספטואלית
אמנות בה הרעיונות של האמן חשובים יותר מהאמצעים המשמשים להבעתם. האמנות הקונספטואלית מהווה ניגוד מוחלט לאמנות המסורתית בה מושם דגש על האסתטיקה של התוצר הסופי וישנם חוקים מוגדרים לגבי החומר, הטכניקה והנושא.
מארי קולווין
קתרין מארי קולווין (באנגלית: Marie Catherine Colvin; 12 בינואר 1956 – 22 בפברואר 2012) הייתה עיתונאית, שעבדה עבור העיתון הבריטי סאנדיי טיימס משנת 1985 ועד יום מותה; נהרגה תוך כדי סיקור המצור והקרבות בעיר חומס בסוריה, בין כוחותיו של הנשיא אסד לבין כוחות המורדים. סימן ההיכר שלה היה רטייה שחורה על עינה השמאלית.
האמנויות
רישום
צורה של אמנות חזותית בה האמן משתמש במגוון רחב של כלי ציור - כגון עפרונות, עטים, סוגים שונים של צבעים, מברשות, פחם, גיר, פסטל, סוגים שונים של מחקים - וטכניקות, לרוב על גבי נייר על מנת ליצור תמונה דו־ממדית. מדיית הרישום שונה מן הציור בכך שהוא שם דגש על הקו ועל רישום הנפחיות והצורות בעזרת אור-וצל ולא באמצעות צבע. רישום יכול לשמש ליצירת אמנות בתחומים שונים כגון איורים, קומיקס ואנימציה.
מארי קולווין
ביוגרפיה
מארי קולווין נולדה בעיר אויסטר ביי בלונג איילנד שבמדינת ניו יורק. בשנת 1974 השלימה את חוק לימודיה בבית הספר התיכון באויסטר ביי, ועברה ללמוד באוניברסיטת ייל. בשנת 1978 סיימה את לימודיה לאחר שקיבלה תואר ראשון באנתרופולוגיה.
האמנויות
ציור
תחום באומנות בו מבוטאת היצירה באופן גרפי על גבי משטח, באמצעות שינוי צבעיו. בעזרת הצורות הצבע והקווים הצייר יכול ליצור אשליה של אור, תנועה, הבעת רגשות, נפח ועומק.
מארי קולווין
קריירה עיתונאית
את דרכה העיתונאית החלה בשנת 1979 ככתבת לענייני משטרה של סוכנות יו פי איי בניו יורק, ובשנת 1984 מונתה לראש הלשכה של יו פי איי בפריז. בשנת 1985 עברה לעבוד בסאנדיי טיימס, ועד שנת 1995 שימשה ככתבת לענייני המזרח התיכון שלו. בשנת 1986, לאחר ההפצצה האמריקנית על לוב בתגובה על התקפת הטרור על הדיסקוטק בברלין, הייתה זאת מארי קולווין שקיבלה את זכות הראשונים לראיין את מועמר קדאפי.
האמנויות
צילום אמנותי
צילום אמנותי מתייחס לתצלומים שנוצרו בהתאם לחזון היצירתי של הצלם. מטרת הצילום האמנותי היא להביע רעיון, מסר או רגש. צילום אמנותי שונה לדוגמה מצילום לעיתונות בו מצולמים אנשים ואירועים ספציפיים, המייצג את המציאות האובייקטיבית, ולא את הכוונה הסובייקטיבית של הצלם, כאשר המטרה העיקרית שלהם היא לפרסם מוצרים או שירותים.
מארי קולווין
קריירה עיתונאית
במהלך הקריירה העיתונאית שלה סיקרה סכסוכים רבים, בהם בלבנון, עיראק, צ'צ'ניה, קוסובו, סיירה לאון, זימבבווה, סרי לנקה ומזרח טימור. בשנת 1999 במזרח טימור הייתה קולווין שותפה להצלתם של כ-1500 נשים וילדים אשר כותרו על ידי מיליציות של הצבא האינדונזי. מתוך 350 עיתונאים ששהו במקום ופונו, היא היחידה שנשארה עם הנצורים במתחם, עד לפינויָּם מהמקום לאחר ארבעה ימים. עבור ביצועיה בקוסובו ובצ'צ'ניה, היא זכתה בפרס מקרן האישה הבינלאומית לתקשורת, עבור אומץ עיתונאי.
את סימן ההיכר שלה, רטייה שחורה על עינה השמאלית, החלה מארי קולווין עונדת לאחר שנפצעה מרסיס רימון יד, תוך כדי דיווח על מלחמת האזרחים בסרי לנקה. הרסיס החטיא כחוט השערה את מוחה של העיתונאית.
עיתונאים עמיתים העידו על קולווין שהיא הייתה אמנית התיאור, וכמעט לא נזקקה לצילומים כדי לתאר את זוועות המלחמה. היא ידעה להעביר לקוראיה, מאזיניה, וצופיה תחושות אותנטיות של מקומות והתרחשויות, ולא התפתתה להשתמש בקלישאות ומליצות.
האמנויות
ספרות
הספרות היא כתיבה הנחשבת לצורת אמנות או שיש לה ערך אמנותי. ביצירה ספרותית ישנם בדרך כלל דמויות, דמויות ספרותיות יכולות להיות פרי המצאתו של הסופר, כמו באגדה או במשל, או שהן יכולות להיות מציאותיות וקיימות, כמו בביוגרפיה או ביומן. ספרות מסווגת לסוגות שונות. את היצירות הספרותיות ניתן לסווג לסוגות שונות, על פי מאפייניהן, או על פי ההתאמה שלהן לקהל היעד (לדוגמה, ספרות ילדים ונוער). אדם העוסק בספרות נקרא סופר או משורר. סופר הוא אדם העוסק בכתיבת סיפורים, ואילו משורר הוא אדם העוסק בכתיבת שירה.
אמנויות הבמה
אמנויות הבמה היא תחום נרחב של פעילויות אמנותיות הכולל בתוכו ענפים רבים העוסקים בהופעה של האמן בפני קהל. אמנים הלוקחים חלק באמנויות הללו נקראים בין היתר שחקנים, קוסמים, קומיקאים, רקדנים, מוזיקאים, זמרים ופנטומימאים. במסגרת אומנויות הבמה לוקחים חלק גם אמנים מתחומים שונים כגון אנשים המתמחים בכתיבת שירים ויצירת תפאורה.
מארי קולווין
מותה של קולווין
קולווין נכנסה לסוריה ימים אחדים קודם לאירוע, ושהתה במרכז תקשורת שהוקם בחומס, במבנה, יחד עם עיתונאים זרים נוספים. בבוקר האירוע, 22 בפברואר 2012, ישנה קולווין בחדרה, כאשר לפתע התחדשו ההפגזות של כוחות המשטר; זווית האש השתנתה, והבניין החל להיפגע באופן משמעותי. העיתונאים התארגנו בחדר המרכזי, וכאשר התקדמו לעבר בניין אחר כדי להסתתר בו, שבה קולווין למבנה כדי לאסוף את נעליה. תוך שניות פגעה רקטה נוספת בחזית הבניין, וכתוצאה מכך נהרגו קולווין והצלם הצרפתי רמי אוצ'ליק. לדברי אמה של קולווין, רוזמרי, היא הייתה אמורה לעזוב את סוריה יום לפני האירוע, אך נשארה יום נוסף כדי לסיים דיווח על סיפור שהגדירה כחשוב מאוד. גופתה הוחזרה לארצות הברית, וב-12 במרץ היא נקברה בעיירת מגוריה אויסטר ביי.
האמנויות
מחול
המונח "מחול" מתאר כל סוג ריקוד שמיועד להיות מבוצע מול קהל ונתפס כאומנות. מחול מבוצע לרוב בתיאטרון, ובדרך כלל על פי כוריאוגרפיה שנוצרה מבעוד מועד כך שהריקוד יהיה תואם לקטע מוזיקלי.
מארי קולווין
מותה של קולווין
הדיילי מייל הבריטי דיווח כי מארי קולווין והסאנדיי טיימס קיבלו התרעות על כך שבכוונתו של אסד לחסל עיתונאים זרים המדווחים על הנעשה בסוריה. לאחר מעשה התקבלו עדויות מהימנות כי ההפגזה שנערכה על הבית נעשתה בידיעה ברורה כי קולווין נמצאת בו ובכוונה לרצחה
האמנויות
מוזיקה
ענף של אמנויות הבמה שעניינו סידור הצליל בזמן. מרכיביה העיקריים הם גובה צליל (האחראי על מלודיה והרמוניה), קצב (מפעם, משקל וארטיקולציה), דינמיקה, גוון ומרקם. ניתן לסווג מוזיקה לסוגות ולתתי סוגות, אם כי לעיתים רבות הסוגה של מוזיקה עשויה להיות פתוחה לפרשנות אינדיבידואלית.
מארי קולווין
מותה של קולווין
קולווין נישאה פעמיים. בפעם הראשונה לעיתונאי פטריק בישופ, נישואים שהסתיימו בגירושים. בפעם השנייה נישאה לעיתונאי חואן קרלוס גומוסיו, שהתאבד בשנת 2002. משני נישואיה אלו לא היו לקולווין ילדים.
האמנויות
תיאטרון
ענף של אמנויות הבמה, שעניינו הצגת סיפורים (נרטיב) בפני קהל, בעזרת שילוב אמצעי תקשורת, כדיבור, תנועה, שפת גוף, מוזיקה, קול, תאורה, או מיצג חזותי (כדוגמת תפאורה או וידאו ארט) - למעשה, כל אחד מהאמצעים המקובלים באמנויות הבמה משמש בתיאטרון. הופעה על בימת-תיאטרון נקראת משחק.
מארי קולווין
סרט
"מלחמה פרטית", 2018
האמנויות
אמנויות רב תחומיות
קיימים תחומים בהם יצירות אמנות משלבות תחומים אמנותיים רבים, כגון קולנוע, אופרה ומופעי מיצג. אופרה לדוגמה משלבת מספר אמנויות - תפאורה (אמנות חזותית), תלבושות (אופנה), משחק (אמנויות הבמה), שירה של המילים (שירה), ותזמורת (מוזיקה).
הבלט הקלאסי, אשר פותח במהלך המאה ה-17, משלב תזמורת עם מחול.
למת הצינור
בטופולוגיה, למת הצינור היא לֶמה, בעזרתה ניתן להוכיח כי מכפלה של מספר סופי של מרחבים קומפקטיים היא קומפקטית, מבלי להידרש למשפט טיכונוף (הגורס זאת לאוסף כלשהו של מרחבים קומפקטיים).
ניסוח הלמה והרחבתה
את הקבוצה W \times Y מכנים לעיתים צינור (tube).
ניתן להראות כי ניסוח שקול של הלמה בעזרת העתקות סגורות הוא כדלקמן: אם X,Y זוג מרחבים טופולוגיים כך ש- Y קומפקטי, אז ההטלה, היא סגורה.